[{"text_idx": "#000002", "text": "Uus loomatervise ma\u0308a\u0308rus to\u0303i muudatused kassi- ja koerapidajate jaoks"}, {"text_idx": "#000004", "text": "Kevadega ka\u0308ivad kaasas uued tuuled, nii ka sellel aastal. Seekord to\u0303i aprillikuu lo\u0303pp kaasa kohustused paljudele lemmikloomade omanikele, sh koerte ja kasside pidajatele.\nNu\u0308u\u0308dsest tuleb selgelt eristada, kas koeri ja kasse peetakse lemmikloomana vo\u0303i hoopis muul eesma\u0308rgil."}, {"text_idx": "#000005", "text": "Millal muutub kassi ja koera pidaja loomapidajaks ning milliste no\u0303uetega tuleb arvestada?"}, {"text_idx": "#000006", "text": "Lemmiklooma pidamiseks ei peeta na\u0308iteks koerte ja kasside aretamist ning kasvatamist ja nende mu\u0308u\u0308mist vo\u0303i tasuta a\u0308ra andmist.\nLoomapidajad, kes tegelevad loomade ajutise pidamisega, na\u0308iteks loomapoed vo\u0303i hoiukodud ja varjupaigad, on nu\u0308u\u0308dsest kohustatud ko\u0303igist oma tegevuskohtadest teavitama kui ettevo\u0303tjad. Sama peavad tegema koerte ja kasside tulu saamise vo\u0303i omandio\u0303iguse u\u0308leandmise eesma\u0308rgil teise riiki viimise ja toomisega tegelevad isikud. Loomatervise ma\u0308a\u0308ruse kohaselt on ettevo\u0303tja isik, kes vastutab loomade eest, sealhulgas piiratud kestusega ajal, v.a lemmikloomapidajad ja veterinaararstid."}, {"text_idx": "#000011", "text": "Lisaks teavitusele ja vajadusel tegevusloa taotlemisele peab iga loomaomanik mo\u0303istma oma rolli ja vastutust hoolealuste heaolu ja tervise tagamisel, kuna meie neljajalgsed so\u0303brad ei saa ise selleks palju a\u0308ra teha."}, {"text_idx": "#000015", "text": "Kui mul on kodus u\u0308ks kass ja koer, kas ma pean ennast PRIA kaudu tegevusest teavitama?\nSelgelt tuleb eristada, kas koeri ja kasse peetakse lemmikloomana vo\u0303i hoopis muul eesma\u0308rgil. Juhul, kui pead koera ja kassi lemmikuna ning ei tegele koerte ja kasside aretamisega ning kasvatamisega eesma\u0308rgiga neid mu\u0308u\u0308a vo\u0303i tasuta a\u0308ra anda vo\u0303i ei paku loomale hoiukodu, siis ei pea oma tegevusest teavitama."}, {"text_idx": "#000016", "text": "Kui minu koeral/kassil su\u0308nnib pesakond, ja ma annan pojad soovijatele, kas pean end registreerima?\nJah, sellisel juhul tuleb oma tegevusest teavitada."}, {"text_idx": "#000017", "text": "Kui minu kassil/koeral su\u0308nnivad pojad, kas ma pean PRIA kaudu oma tegevusest teavitama?\nJuhul kui kassil vo\u0303i koeral su\u0308nnivad pojad ning soov on need endale ja\u0308tta, siis teavitama ei pea. Ku\u0308ll aga tuleb teavitada, kui kassi- vo\u0303i koerapojad antakse u\u0308le vo\u0303i mu\u0308u\u0308akse uutele omanikele."}, {"text_idx": "#000018", "text": "Kui mul on rohkem kui u\u0308ks koer ja ka mo\u0303ni kass, nad on ha\u0308sti hoitud ja hoolitsetud aga nende pojad olen ma alati mu\u0308u\u0308nud ja plaanin seda ka edasi teha siis mida ma peaksin tegema?"}, {"text_idx": "#000019", "text": "Minu naabril on no\u0308 kassivabrik/koeravabrik ja mulle tundub, et nende eest ei ole va\u0308ga ha\u0308sti hoolitsetud, mida saab nende loomade heaks teha?\nEsmalt tuleks naabri ta\u0308helepanu juhtida tema kohustustele. Kui sellest ei ole abi, siis teavitada antud naabrist Po\u0303llumajandus- ja Toiduametit."}, {"text_idx": "#000021", "text": "Minu juures on naabri kass hoiul, omanik on ise va\u0308lismaal to\u0308o\u0308l, kas pean end registreerima?\nKuna kassi hoitakse see aeg, mil omanik on a\u0308ra ning omaniku naastes kass la\u0308heb omaniku juurde tagasi, siis ei tule end registreerida."}]